De la 1 ianuarie 2013, salariul minim în Bulgaria a fost majorat cu 20 de leva, ajungând la 310 leva, echivalentul a 158,424 euro.

România are, din acest an, cel mai mic salariu minim din Uniunea Europeană, fiind surclasată de Bulgaria, care până acum ocupa ultimul loc în UE.

Astfel, de la 1 ianuarie, bulgarii au un salariu minim mai mare cu 0,37 euro față de salariul minim din România.

De la 1 ianuarie 2013, salariul minim în Bulgaria a fost majorat cu 20 de leva, ajungând la 310 leva, echivalentul a 158,424 euro.

Astfel, salariul minim din Bulgaria este mai mare decât salariul minim din România, care este în prezent de 700 de lei, adică echivalentul a 158,387 euro.

La nivelul UE, cele mai recente date disponibile pe Eurostat, valabile la 1 iulie 2012, arătau că România era pe penultimul loc din UE în ce privește salariul minim, cu 157 de euro, iar Bulgaria era pe ultimul loc, cu 148 de euro.

În România, programul de guvernare al USL prevede creșterea salariului minim pe economie la 1.200 de lei până în anul 2016, dar și reducerea în următorii patru ani a CAS datorate de angajator cu cinci puncte procentuale.

Harta salariilor minime din UE

Sursa Eurostat (date valabile pe 1 iulie 2012)

Majorarea salariului minim în Bulgaria este prevăzută în proiectul bugetului pentru 2013, aprobat de Parlamentul din Bulgaria în decembrie anul trecut, potrivit Novinite.

În plus, în bugetul pe 2013 se prevede că pensiile bulgarilor vor crește în medie cu 9%, începând din aprilie acest an.

La capitolul „Salarizare” din Programul de guvernare al USL este prevăzută până în 2016 creșterea progresivă a salariului minim pe economie până la 1.200 lei.

Cele mai mari salarii în Bulgaria

Un sondaj realizat de Camera Industrială din Bulgaria, la sfârșitul anului trecut, a arătat că salariul mediu lunar în Bulgaria a crescut cu 48 de leva în primele nouă luni ale anului 2012, de la 720 leva în ianuarie la 768 leva în luna septembrie.

Acest lucru demonstrează că în Bulgaria salariile mari sunt în creștere, în timp ce cele mici, inclusiv salariul minim, sunt la același nivel sau au înregistrat o creștere redusă.

Pe sectoare, creșterea salarială cea mai mare a fost în industria minieră – de la 1077 leva în luna ianuarie 2012 până la 1463 leva în luna septembrie, adică o creștere de aproape 400 de leva.

Cea mai mare salariu mediu lunar este înregistrat în sectorul IT – de 2 324 leva, care este mai mare cu 200 de leva comparativ cu începutul anului, mai arată sondajul amintit.

În producția de energie electrică și energie termică, salariile lunare au înregistrat o scădere mică în ultimele luni, muncitorii câștigând 1.523 leva pe lună, în trimestrul al treilea, comparativ cu 1 429 leva în al treilea trimestru al anului 2011.

În administrația publică din Bulgaria se înregistrează cele mai mici salarii de la nivelul economiei, acestea crescând în ianuarie-septembrie 2012 cu doar 9 leva, de la 485 leva la 494 leva.

În Bulgaria gazele se ieftinesc cu 10%, iar energia termică cu până la 7%

Pe de altă parte, bulgarii au avut parte și de alte vești bune, la început de an. Gazele și energia termică s-au ieftinit în Bulgaria de la 1 ianuarie cu 9,8%, respectiv 3-7%, potrivit Comisiei de stat pentru reglementarea în domeniul energiei și apei, citată de Novinite, și preluată de Mediafax.